Parim ost on aga ikkagi kohalik moe- ja käsitöökaup. Kirevas ja rikkalikus valikus on lihtsalt imeilusaid puuvillasest ja linasest riidest pluuse, kostüüme, pükse ja seelikuid. Meie mõistes ei maksa nad palju. Ja siis veel tasub vaadata nahkkotte, pareosid, supelkostüüme, sombreerosid, põnevaid maiade maske ja palju-palju muud. Suurepärane ja praktiline matkamälestus on ehtne mayade võrkkiik. Neid on  igas värvitoonis ja igas suuruses: loselemiseks ja istumiseks üksi või kaksi. Maiad magavad võrkkiikedes. Uudishimulikud turistid ostavad tihti kaasa nende voodisaladustest rääkivad hammock-suutrad.